গত ২৫ অগাস্ট থেকে মিয়ানমারে সামরিক বাহিনীর অভিযান শুরু হওয়ার পর লাখ লাখ রোহিঙ্গা মুসলমান আশ্রয় নিয়েছে প্রতিবেশী বাংলাদেশে। তবে জাতিসংঘের সংস্থাগুলো বলছে, পালিয়ে আসা রোহিঙ্গা মুসলিম শরণার্থীদের সংখ্যা গত কয়েকদিনে লক্ষণীয় রকমে কমে গেছে। এদিকে আন্তর্জাতিক অভিবাসন সংস্থা আইওএম-এর একজন মুখপাত্র বলেছেন, মিয়ানমার ছেড়ে রোহিঙ্গাদের পালিয়ে আসা যে একেবারেই বন্ধ হয়ে গেছে এমন কথা বলার সময় এখনো আসেনি।